De sidste detaljer i forhandlingerne er faldet på plads - lægetjek er gennemført

Ti dages nervepirrende transferpoker ser ud til at være ovre for FC Midtjylland.

Ekstra Bladet forstår at der omsider er enighed om betingelserne i den aftale, der gør Rafael van der Vaart til FC Midtjylland-spiller.

Og dermed ser det ud til at der kun resterer timer inden overgangen bliver officiel.

FC Midtjylland afventer kun den endelige underskrift på aftalen fra Betis Sevilla, før klubben kan tage hul på de sidste detaljer i overgangen på dansk jord.

Hemmeligt topmøde om van der Vaarts Midtjylland-skæbne

Hvor langt forhandlingerne er kommet bekræftes af, at FC Midtjylland i dag omsider sendte Rafael van der Vaart gennem lægetjek. Og det blev bestået uden problemer ifølge kilder med indsigt i forhandlingerne.

Rafael van der Vaart overværede i søndags FC Midtjyllands hjemmekamp mod Brøndby. Det var anden kamp i træk, hvor den hollandske stjerne befandt sig på MCH Arena.

Fed af frikadeller og souffle: Nu er han på vej til FCM

Hans tilstedeværelse bekræftede endegyldigt, at Rafael van der Vaarts interesse for ulvene var oprigtig og ikke del af en vild gang transferpoker.

Som Ekstra Bladet skrev søndag, så var forhandlingerne om overgangen søndag allerede langt fremme.

Blot 300.000 euro i den samlede aftale manglede, og dermed var det kun omkring ti procent af aftalens samlede sum, der var uenighed om.

FCM-sponsorer er Vaart-gale

De manglende penge var imidlertid ifølge Ekstra Bladets informationer hægtet op på betalinger til personer, der ikke havde nogen interesse i at Rafael van der Vaart forlod Betis, og det truede med at få forhandlingerne til at gå på grund.

Men ihærdigt arbejde fra de involverede klubber samt den danske agent Alan Hvedehave og hans partner Mikkel Beckman og Ramon van der Vaart, spillerens far, fik løst den komplicerede transferkabale.

Rafael van der Vaart får en to-årig aftale i FC Midtjylland. I første omgang var ulvene opsat på kun at betale omkring seks mio. kr. i aftalens løbetid, men det beløb er hævet en smule i løbet af forhandlingerne. Halvdelen af det beløb dækkes af sponsorer.

Dertil kommer et langt større beløb fra Betis Sevilla, der betaler på den anden side af to mio. euro. til Rafael van der Vaart for at komme ud af aftalen før tid.

Rafael van der Vaart bliver dermed spilleberettiget til opgørene i Europa League mod Osmanlispor, hvor FC Midtjylland har mulighed for at tilføje én spiller inden første kamp i playoff-runden.

SENESTE: FC Midtjylland har indkaldt til pressemøde klokken 15, hvor klubben med egne ord 'præsenterer en ny topspiller'.

Spansk boss bekræfter: Van der Vaart tæt på Superligaen

Derfor krammede Steinlein og van der Vaart

Van der Vaart til FCM? Her er svaret fra Betis

Bliver han Superligaens største stjerne nogensinde?

Rafael van der Vaart har banket kasser ind efter behag i Champions League, se hans målshow her: